ಹೊಸದಾಗಿ ರಚಿಸಲಾದ ವಾಹನ ಕಂಪೆನಿಯಾದ "ಮರ್ಸಿಡಿಸ್-ಬೆನ್ಜ್" ತಮ್ಮ ಔದ್ಯಮಿಕ ಸಂಯೋಗವನ್ನು ಸಂಕೇತಿಸುವ ಹೊಸ ರೂಪಕದ ಅಗತ್ಯ ಕೂಡ ಹೊಂದಿತ್ತು. ಅವರ ಲಾಂಛನವಾದ ಮೂರು-ಬಿಂದುಗಳ ನಕ್ಷತ್ರವು ವ್ಯಾಪಕತೆಯನ್ನು ಹೊಂದಿರುವುದಲ್ಲದೇ ವಿಶ್ವದಾದ್ಯಂತ ತಪ್ಪಿಲ್ಲದೇ ಗುರುತಿಸಲ್ಪಡುತ್ತದೆ. ಆದರೆ ಅದರ ವಿನ್ಯಾಸವು ಕಂಪೆನಿಯು ೧೯೨೬ರಲ್ಲಿ ವಿಲೀನಗೊಂಡ ನಂತರ ಅನೇಕ ವಿಧಗಳಲ್ಲಿ ವಿಕಸಿತವಾಗಿದೆ. ೧೬ ಆಗಸ್ಟ್‌ ೧೯೨೯ರ ಶುಕ್ರವಾರದಂದು ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ಮೊದಲಿನ ಲೋಗೋವನ್ನು ವ್ಯಾವಹಾರಿಕ ಲಾಂಛನವಾಗಿ ನೊಂದಾಯಿಸಲಾಯಿತು. ಮರ್ಸಿಡಿಸ್-ಬೆನ್ಜ್ ನ ಪರವಾಗಿ ಜರ್ಮನಿಯ ಬರ್ಲಿನ್‌ ನಗರದ ಡೈಮ್ಲರ್‌ -ಬೆನ್ಝ್‌/ಬೆನ್ಜ್‌ ಅಕ್ತಿಎಂಜೆಸೆಲ್ಸ್‌ಷಾಫ್ಟ್‌ರು USPTOಗೆ ಅರ್ಜಿ ಸಲ್ಲಿಸಿದ್ದರು. ಅವರ ಅರ್ಜಿಯನ್ನು ಅಲೋಹ ನಿರ್ಮಾಣ ವಸ್ತುಗಳ ಪ್ರಧಾನ ವರ್ಗದಲ್ಲಿ ಸಲ್ಲಿಸಿದುದಲ್ಲದೇ, "ಸ್ವಯಂಚಾಲಿತ ವಾಹನಗಳು, :ಪ್ರಯಾಣಿಕ ಕಾರುಗಳು ಹಾಗೂ ಸರಕು ಸಾಗಣೆ ಟ್ರಕ್‌ಗಳು; ಅವುಗಳ ಭಾಗಗಳು ಹಾಗೂ ಉಪಕರಣಗಳು …ಗಳನ್ನು ಒಳಗೊಂಡಿತ್ತು" ಎಂಬುದೂ ಸೇರಿದಂತೆ ವಿವರಣೆಗಳನ್ನು ಹೊಂದಿತ್ತು..." 
ಮರ್ಸಿಡಿಸ್-ಬೆನ್ಜ್ ಅಂಕಿತ ಲೋಗೋದ ವಿನ್ಯಾಸವನ್ನು USPTO ಮೂರು ಅಂಶಗಳೊಂದಿಗೆ ವಿವರಿಸಿದೆ, ೧) ಮೂರು ಬಿಂದುಗಳೊಂದಿಗೆ ನಕ್ಷತ್ರಗಳು (ಆಕಾಶಕಾಯಗಳು, ನೈಸರ್ಗಿಕ ವಿದ್ಯಮಾನಗಳು, ಭೌಗೋಳಿಕ ನಕ್ಷೆಗಳು — ನಕ್ಷತ್ರಗಳು, ಧೂಮಕೇತುಗಳು), ೨) ಸಸ್ಯಗಳಿಂದ ಮಾಡಿದ ದಂಡೆ ಹೂಮಾಲೆಗಳು, ಹೂಮಾಲೆಗಳು, ಪಟ್ಟಿಗಳು, ಗಡಿಗಳು ಅಥವಾ ಚೌಕಟ್ಟುಗಳು (ಸಸ್ಯಗಳು — ಸಸ್ಯಗಳಿಂದ ಮಾಡಿದ ಅಲಂಕರಣಗಳು ), ಹಾಗೂ ೩) ವರ್ತುಲಾಕಾರ ಅಥವಾ ಅಂಡಾಕೃತಿಯ ಮೊಹರುಗಳು (ವಂಶಲಾಂಛನಗಳು, ಧ್ವಜಗಳು, ಕಿರೀಟಗಳು, ಶಿಲುಬೆಗಳು, ಬಾಣಗಳು ಹಾಗೂ ಚಿಹ್ನೆಗಳು — ಮೊಹರುಗಳು. 

ಡೈಮ್ಲರ್‌ -ಬೆನ್ಝ್‌/ಬೆನ್ಜ್‌ ಸಂಸ್ಥೆಯು ತಮ್ಮ ೧೯೨೮ರ ಅರ್ಜಿಯಲ್ಲಿ ನವೀನ ಲೋಗೋನ ಬಳಕೆ ಹಾಗೂ ಅದರ ನಿರೂಪಣೆಯನ್ನು ವಿವರಿಸುತ್ತದೆ. ಅವರ ವಿವರಣೆಯ ಅನುಸಾರ, ಪ್ರತಿ ವಾಹನ ಕಂಪೆನಿಯ ಪರಂಪರೆಯನ್ನು ಬಿಂಬಿಸುವ ವಿನ್ಯಾಸಾಂಶಗಳನ್ನು ಸಂಯೋಜಿಸಿ ಹೊಸ ಲೋಗೋವನ್ನು ರಚಿಸಲಾಗಿತ್ತು. ಅವರು ತಮ್ಮ ಸರಕುಗಳಿಗೆ ಲಾಂಛನವನ್ನು ಅಕ್ಟೋಬರ್‌‌ ೧೯೨೬ರಿಂದಲೇ ವ್ಯವಹಾರದಲ್ಲಿ ಬಳಸುತ್ತಿರುವುದಾಗಿ ಹಾಗೂ ಲಾಂಛನವು, "ಅರ್ಜಿದಾರರ ಪೂರ್ವಜರು ತಮ್ಮ ವ್ಯವಹಾರದಲ್ಲಿ ಹಾಗೂ ಅರ್ಜಿದಾರರ ವ್ಯವಹಾರದಲ್ಲಿ ಕೆಳಕಂಡ ದಿನಾಂಕಗಳಿಂದ ಸತತವಾಗಿ ಬಳಕೆಯಲ್ಲಿದೆ. ಮರ್ಸಿಡಿಸ್‌ ಎಂಬ ಪದವನ್ನು ಡಿಸೆಂಬರ್‌ ೧೯೦೦ರಿಂದ; ಬೆನ್ಝ್‌/ಬೆನ್ಜ್‌ ಎಂಬ ಪದವನ್ನು ಜುಲೈ ೧೮೯೬ರಿಂದ ; ಮೂರು-ಬಿಂದುಗಳ ನಕ್ಷತ್ರದ ಬಿಂಬವನ್ನು ೨೭ ಜೂನ್‌ ೧೯೦೯ರಿಂದ, ಲಾರೆಲ್‌ನ ಮಾಲೆಯ ಬಿಂಬವನ್ನು ಸೆಪ್ಟೆಂಬರ್‌, ೧೯೦೯ರಿಂದ ಬಳಸಲಾಗುತ್ತಿದೆ." ತಮ್ಮ U.S. ಲಾಂಛನ ಅರ್ಜಿಯಲ್ಲಿ ಡೈಮ್ಲರ್‌ -ಬೆನ್ಝ್‌/ಬೆನ್ಜ್‌ ತಮ್ಮ ಲಾಂಛನವನ್ನು ೨೧ ಆಗಸ್ಟ್‌ ೧೯೨೬ರಂದು ಸಲ್ಲಿಕೆಯಾದ ಅರ್ಜಿಯ ಮೇರೆಗೆ ೨೮ ಆಗಸ್ಟ್‌ ೧೯೨೮ರಂದು ಜರ್ಮನಿಯಲ್ಲಿ ನೊಂದಾಯಿಸಲಾಗಿತ್ತು.

U.S. ಲಾಂಛನ ನೊಂದಾಯಿಕೆಗೆ ೨೮ ಜುಲೈ ೧೯೩೧ರಂದು ಸಮ್ಮತಿ ನೀಡಲಾಯಿತು. ಅದರ ಪ್ರಸಕ್ತ ಸ್ಥಿತಿಯು ನೊಂದಾಯಿತವಾಗಿದ್ದು ಜರ್ಮನಿಯ ಸ್ಟಟ್‌ಗಾರ್ಟ್‌ನ ಡೈಮ್ಲರ್‌ AG ಸಂಸ್ಥೆಯು ಪ್ರಸಕ್ತ ನೂತನ ಮಾಲೀಕರಾಗಿ ನವೀಕೃತಗೊಂಡಿದೆ.

ವ್ಯಾಪಾರ ಮುದ್ರೆಯ ಉಗಮ
ಪ್ರಯಾಣಿಕ ಕಾರುಗಳು
ವ್ಯಾವಹಾರಿಕ ಮೈತ್ರಿಗಳು
ಗುಣಮಟ್ಟದ ಶ್ರೇಯಾಂಕಗಳು